Annabel (marrazkilaria)

Annabel, Annabel Blusseau-ren ezizena (Rouen, Seine-Maritime, Frantzia, 1975eko otsailaren 8a), komikigile frantziarra da.

 Biografia 
Annabelek publizitatean eta tokiko egunkari batean lan eginez hasi zuen bere ibilbide profesionala. Komikigile ospetsu batzuek —Éric Corbeyran edo Frank Giroud, besteak beste— bultzatu zuten komikia ogibide bihurtzera. 

Annabelek marraztu zuen lehen komikia Virginie Greiner gidoigileak idatziriko Willow place. Réincarnations izan zen (Clair de Lune, 2005). Liburuan, espiritismoaren ikuspegi fantastikotik kontatzen da Sir Arthur Conan Doyle-ren, Sherlock Holmesen sortzailearen, ikerketa bat. 2009tik 2011ra, Cyrus eta François Debois gidoilariek idatzitako Magus komiki-sailaren hiru liburukiak marraztu zituen. Magus ere serie fantastikoa da; protagonista agintari erlijiosoen menpeko Erdi Aroan bizi den Stanislas ehorzle gaztea da, behialako magoen dohainak oinordetzan jaso dituena.

2013an, berriz ere Magus seriaren gidoilariekin, La Javanaise saileko bi liburukiak  marraztu zituen. Haietan, 1917an, Javako uharterantz doala, Mata-Hariren alabak bizi izandako abenturak kontatzen dira. 2016an, Gilles Chaillete gidoilari eta marrazkilariak Antzinako Erromaren handitasuna deskribatu nahian sortu zuen Roma komiki-sailean parte hartu zuen seriearen 3. liburukia —Tuer César (Glénat, 2016)— marraztuz.

2017an, Clotilde Bruneauk idatzitako Heracles trilogiaren lehen liburukia, La jeunesse du héros, marraztu zuen. Guillaume Clavières-ek Planete BD aldizkarian esan bezala, «Annabel marrazkilariak mitologiako jainkoen handitasuna erakusteko aukera izan du. Zeusen agerpenak edo Heraren haserrea album honetako une handiak dira, ikusgarriak eta grafikoki ikaragarriak». 2018an, berriz ere Virginie Greinerrekin lankidetzan, Isabelle Eberhardt eleberri grafikoa marraztu zuen. Liburu biografikoa da, XIX. mendean jaiotako emakume idazle eta kazetariak Ipar Afrikan bizi izandako abenturak kontatzen ditu. Isabelle Eberhardtek garai hura markatu zuen bere ausardiaz eta askatasunaz. Kritikoek Annabelen marrazketa goraipatu dute bere errealismo eta adierazkortasunagatik.

2019an, Olivier Legrand gidoilariarekin batera, bi liburukiko Olwen, fille d’Arthur komiki-saila sortu zuen, Vent d'Ouest argitaletxean. Istorioa Artur erregearen kondairaren muinean dagoen abentura da. Arriskuak eta magia nahasten dituen Erdi Aroko munduaren erdian bizi den neska gazte baten iniziazio-ibilbidea.

2024an berriro elkartu zen Virginie Greiner gidoilariarekin Erdi Aroan eta Frantziako ekialdean girotutako istorio bat sortzeko: L'imprimerie du diable (Les Arènes BD). Liburuak Reine eta Etienne-ren istorioa kontatzen du. Reine emakume sendalarien familia baten oinordekoa da, eta Etienne baserritar baten semea, baina beste bizitza bat izan nahi du. Mutila pertsona ilustratua da, eta bere talentua eta inprenta sortu berria bere maisuaren boterea ezartzeko eta magiaren aurka borrokatzeko erabiltzen ditu. F. Houriez-en arabera, «Annabel diseinu grafiko dotore eta errealistaz baliatzen da tentsio eta eztabaida horiek irudikatzeko, eta leku pribilegiatua ematen die xehetasun historikoei eta aurpegien erretorikari. Begiradak irudikatzeko duen trebetasunak energia bizigarriaz blaitzen du kontakizuna».

 Lanak 

 Komikiak 
 Willow place: Réincarnations,  2005,  Clair de Lune (ISBN 2913714595)  Gidoia:  Virginie Greiner  - Marrazkiak:  Annabel - Koloreak:  Bob Bergé, Patricia Crottier
 Magus tome 1: Le fossoyeur,  2009,  Glénat collection Grafica (ISBN 9782723465694) Gidoia: Cyrus, François Debois - Marrazkiak:  Annabel - Koloreak: Isabelle Merlet  
 Magus tome 2: Le félon,  2009,  Glénat collection Grafica (ISBN 9782723470674)  Gidoia: Cyrus, François Debois - Marrazkiak:  Annabel - Koloreak: Tatto Caballero, Raul Trevino, Studio Protobunker
 Magus tome 3: L'insoumise,  2011,  Glénat collection Grafica (ISBN 9782723475846)  Gidoia: Cyrus, François Debois - Marrazkiak:  Annabel - Koloreak: Tatto Caballero, Raul Trevino, Studio Protobunker
 La Javanaise tome 1: La fille de Mata Hari,  2013,  Glénat (ISBN 9782723486040)  Gidoia: Cyrus, François Debois - Marrazkiak:  Annabel - Koloreak:  Roberto Burgazzoli
 La Javanaise tome 2: La destructrice,  2014,  Glénat (ISBN 9782723494502)  Gidoia: Cyrus, François Debois - Marrazkiak:  Annabel - Koloreak:  Roberto Burgazzoli
 Roma tome 3: Tuer César,  2016, Glénat (ISBN 9782344003787)  Gidoia:  Eric Adam, Didier Convard , Pierre Boisserie - Marrazkiak:  Annabel - Koloreak: Filippo Rizzu
 Héraclès tome 1: La jeunesse du héros,  2017, Glénat (ISBN 9782344001677)  Gidoia:  Cotilde Bruneau - Marrazkiak:  Annabel - Koloreak: Chiara Zeppegno
 Isabelle Eberhardt,  2018, Glénat (ISBN 9782344019344)  Gidoia: Virginie Greiner - Marrazkiak:  Annabel - Koloreak: Filippo Rizzu
 Olwen, fille d'Arthur tome 1: La damoiselle sauvage,  2019, Glénat (ISBN 9782749308913)  Gidoia:  Olivier Legrand - Marrazkiak:  Annabel - Koloreak: Chiara Zeppegno
 Olwen, fille d'Arthur tome 1: La corne de vérité,  2019, Glénat (ISBN 9782749309019)  Gidoia:  Olivier Legrand - Marrazkiak:  Annabel - Koloreak: Chiara Zeppegno
 L'imprimerie du diable,  2024, Les Arènes BD (ISBN 9791037511669)  Gidoia: Virginie Greiner - Marrazkiak:  Annabel - Koloreak: Carlo Chablé , Marie Galopin , Chiara Zeppegno

 Sariak 

 2010: Bruselako (Belgika) Prix Saint-Michel saria, etorkizunaren kategorian, (Cyrus gidoilariarekin batera) Magus, t. 2 : Le félon liburuagatik

 Erreferentziak 

 Bibliografia 
  (artxiboa)
  (Artxiboa)
  (Artxiboa)
 .

 Kanpo estekak 
 BD Gest'
 Babelio

Kategoria:Frantziako emakumeak
Kategoria:Emakume komikigileak
Kategoria:Frantziako komikigileak
Kategoria:Pertsona mononimoak
Kategoria:Rouendarrak